wickkiey/tamil-wikipedia-chunked huggingface dataset:
# அரானிகோ

**அனிகோ** (*Aniko*), **அனிகே** (*Anige*) அல்லது **அரானிகோ** (*Araniko*; 1245 - 1306); நேபாளம் மற்றும் சீனாவின் யுவான் வம்சத்தின் கலைகளிலும் அப்பகுதியில் கலைப்பரிமாற்றங்களிலும் ஒரு முக்கிய நபராகக் கருதப்படுகிறார். இவர் நேபாளத்தின் காத்மாண்டு பள்ளத்தாக்கில் அபயா மல்லா என்பவரின் ஆட்சிக் காலத்தில் பிறந்தார். பெய்ஜிங்கில் உள்ள மியாவோயிங் கோவிலில் வெள்ளை தூபியைக் கட்டியதற்காக அறியப்படுகிறார். ஜெயா பீம் தேவ் மல்லாவின் ஆட்சியின் போது, திபெத்தில் ஒரு தங்க தூபியைக் கட்டும் திட்டத்தில் இவர் நேபாளத்திலிருந்து திபெத்திற்கு அனுப்பப்பட்டார். அனிகோ அங்கு தனது துறவறத்தைத் தொடங்கினார். பின்னர் திபெத்திலிருந்து யுவான் வம்சத்தின் நிறுவனர் (1279-1368) பேரரசர் குப்லாய் கானின் நீதிமன்றத்தில் பணியாற்றுவதற்காக வட சீனாவிற்கு அனுப்பப்பட்டார், அங்கு அவர் சீன-திபெத்திய கலைப் பாரம்பரியத்தை சீனாவிற்குக் கொண்டு சென்றார். தனது பிற்கால வாழ்க்கையில், அவர் துறவறத்தைக் கைவிட்டு, சீனாவில் தனது குடும்பத்தை ஏற்படுத்திக் கொண்டு வாழத் தொடங்கினார். அவர் மொத்தம் ஆறு மகன்களையும் எட்டு மகள்களையும் பெற்ற ஏழு பெண்களை மணந்தார்.  
மொழிபெயர்ப்பில் சில குழப்பங்கள் காரணமாக, இவரது பெயர் பழைய நூல்களில் அர்னிகோ அல்லது அரானிகோ என எழுதப்பட்டுள்ளது. பாபுரம் ஆச்சார்யா செய்த ஒரு தவறு காரணமாக இவரது சமற்கிருதப் பெயரை பாலபாகு என்று கூறியது. இருப்பினும், பின்னர் அவர் அனிகோ என்பது சமற்கிருதப் பெயரான அனேகா என்பதற்கான சீன உச்சரிப்பாக இருக்கலாம் என்று வாதிடுகிறார். அவரது பெயர் ஆ நி கா, அதாவது "நேபாளத்தைச் சேர்ந்த மரியாதைக்குரிய சகோதரர்" என்று பொருள்படும். இது நம்பத்தகுந்த விடயமாக இருக்கலாம்.
# அரானிகோ

## இளமை

அனிகோ நேபாளத்திலுள்ள காத்மாண்டு பள்ளத்தாக்கு<nowiki/>ப் பகுதியில் 1245 இல் பிறந்தார். அப்பொழுது காத்மாண்டு பள்ளத்தாக்கு அரசர் அபய மல்லா (1216-55) என்பவரால் ஆளப்பட்டு வந்ததது ஆனால் அப்போதைய நேபாள வரலாறுகளில் அனிகோ பற்றிய எந்த குறிப்பும் காணப்படவில்லை. ஆயினும் இவரைப் பற்றிய குறிப்புகள் மற்றும் இவரைப்பற்றிய அனைத்து விவரங்களும், சீன வரலாற்றுக் குறிப்பேடுகளில் காணப்படுகின்றன. சீன வரலாறு மற்றும் வரலாற்றாசிரியர் பாபுராம் ஆச்சார்யா, சிற்பங்கள் மற்றும் நுண்கலைகளுக்கு புகழ்பெற்ற இடமான லலித்பூர் என்றழைக்கப்படும் படானில் இருந்து அர்னிகோ வந்திருக்கக்கூடும் என்று கருதுகிறார். அதே போல அவர் ஒரு பௌத்தராக இருந்திருக்க வாய்ப்புள்ளது என்பதும் ஆனால் அவரது சாதி நெவர் சாதி என்பதும் ஓர் ஊகத்தின் அடிப்படையிலான கருத்தாகும் இருப்பினும், அபயா மல்லாவின் வாரிசான ஜெயா பீம் தேவ் மல்லாவின் காலத்தில் அர்னிகோ காத்மாண்டு பள்ளத்தாக்கில் வாழ்ந்தார் என்பது அறியப்படுகிறது.  
சீன பதிவுகளில், அவரது தாத்தாவின் பெயர் "மி-டி-ரா" என்றும், பாட்டி "குன்-டி-லா-குய்-மீ" என்றும், சமஸ்கிருதப் பெயர்களுக்கான சீன உச்சரிப்பு முறையே மித்ரா மற்றும் குண்டலட்சுமி என்றும் கொடுக்கப்பட்டுள்ளது. அவரது தந்தையின் பெயர் "லா-கே-நா" (லக்ஷ்மன்), அவரது தாயின் பெயர் "ஷு-மா-கே-தை".
# தோரியானைட்டு

**தோரியானைட்டு** *(Thorianite)* என்பது ThO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும் . இக்கனிமம் 1904 ஆம் ஆண்டில் ஆனந்த குமாரசாமி என்பவரால் யுரேனைட்டு என விவரிக்கப்பட்டது . ஆனால் இலண்டனைச் சேர்ந்த வேதியியல் பேராசிரியர் சர் வைந்தம் ரோவ்லாண்டு தன்சுடன் என்பவர் இதை ஒரு புதிய வகை கனிமம் என்று அடையாளப்படுத்தினார் . கனிமத்தின் உட்கூறுகளின் அளவில் தோரியத்தின் சதவீதம் அதிகமாக காணப்படுவதால் இதற்கு தோரியானைட்டு என்ற பெயரிடப்பட்டது; யுரேனியம், இலந்தனம், சீரியம், பிரசியோடைமியம் மற்றும் நியோடைமியம் ஆகிய தனிமங்களின் ஆக்சைடுகளும் ஈலியம் சிறிதளவும் கலந்துள்ளன. இத்தாது பிட்ச்பிளெண்டு தாதுவை விட சற்றே குறைவான கதிரியக்கத்தன்மை கொண்டது, ஆனால் இதன் உயர் ஆற்றல் காமா கதிர் வீச்சு காரணமாக இதிலிருந்து பாதுகாத்துக் கொள்வது கடினமாகும். தோரியானைட்டு படிகங்களில் ஒளி புகாது. ஆனால் இதன் மெல்லிய விளிம்புகளில் ஒளி கசியும். இலங்கையின் வண்டல் கற்களில் இது பொதுவாகக் காணப்படுகிறது. அங்கு இது பெரும்பாலும் சிறிய, கனமான, கருப்பு நிற , கனசதுரப் படிகங்களாக தோன்றுகிறது. மிகப்பெரிய படிகங்கள் பொதுவாக 1.5 செ.மீ அளவுக்கு அருகில் இருக்கும். மிகப் பெரிய படிகங்கள் 6 செ.மீ அளவு வரைக்கும் கிடைப்பதாக மடகாசுகரிலிருந்து தெரிவிக்கப்பட்டுள்ளது.
பன்னாட்டு கனிமவியல் சங்கம் தோரியாமைட்டு கனிமத்தை Tho என்ற குறியீட்டால் அடையாளப்படுத்துகிறது.
# தோரியானைட்டு

## வேதியியல்

நிறத்தின் அடிப்படையில், குறிப்பிட்ட புவியீர்ப்பு மற்றும் இயைபு ஆகிய மூன்று வகையான தோரியனைட்டுகள் வேறுபடுத்தப்பட்டுள்ளன:.  
•α- தோரியானைட்டு
•β- தோரியானைட்டு
•γ- தோரியானைட்டு  
தோரியானைட்டும் யுரேனைட்டும் ஒரு முழுமையான திண்மக் கரைசலாக செயற்கை மற்றும் இயற்கை முறையில் உருவாகின்றன. இரண்டு இனங்களுக்கிடையில் பிரிவு Th: U = 1: 1 என்ற விகிதத்தில் உள்ளது, யுரேனியம் 46.50% அளவிலும் தோரியம் 87.9% அளவு வரையும்கூட மாறுபடுகிறது.  
அரு மண் தனிமங்களில் , முக்கியமாக சீரியம் எடையில் 8% வரை தோரியத்திற்கு மாற்றாக இருக்கிறது. சிரியம் இங்கு Ce4+ அயனியாக இருக்கலாம். CeO2 - PrO2 - ThO2 - UO2.வரிசையின் முழுமையான தொடர் அரியப்பட்டுள்ளது. சிறிதளவு Fe3+ அயனியும் சிர்க்கோனியமும் கூட ஓரினச் சார்பைக் கொண்டுள்ளன. ஈயம் அநேகமாக கதிரியக்கத் தன்மை கொண்டிருக்கலாம்.
# தோரியானைட்டு

## வகைகள்

•ஆல்டானைட் - 14.9% முதல் 29.0% UO 2 மற்றும் 11.2% முதல் 12.5% PbO வரை கொண்ட வகை தோரியானைட்டு
•யுரேனோதோரியானைட்டு
•தோரியனைட் செரியன்
•தோரியானைட்டு லா
# தோரியானைட்டு

## தோற்றம்

கடற்கரை மணல் கனரக கனிம இடங்கள் தீப்பாறைகள் மற்றும் பொதுவாக வண்டல் படிவுகளில் தோரியானைட்டு காணப்படுகிறது.  
•இலங்கை - தென் மாகாணத்தின் காலி மாவட்டம், நீரோடை சரளைகளில்; பலாங்கொடை இலங்கையின் சபரகமுவா மாகாணம் அருகில், இருக்கும் தீப்பாறைகளில் இது கிடைக்கிறது.  
•இந்தியா – திருவிதாங்கூர் ( கேரளா ) கடற்கரை மணலில்  
•மடகாசுகர் - பெட்ரோகா மற்றும் அந்தோலோபின் வண்டல் படிவுகளில் காணப்படுகிறது. [1] டலனாரோ வில் மிகப் பெரிய படிகங்கள்;  
•உருசியா - சைபீரியா கருப்பு மணலில் , சைபிரியாவின் யெனீசி மலைத்தொடரில்
.
•அமெரிக்காவின் கிழக்கு , பென்சில்வேனியாவில், ; மொன்டானாவின் எலினாவுக்கு அருகில் * கனடா - அதாபாசுகா ஏரிக்கு கிழக்கே சார்லபோயிசு ஏரியில் தீப்பாறையில் யுரேனைட்டுடன் கிடைக்கிறது
.
•தென் ஆப்ரிக்கா - கிழக்கு டிரான்சுவாலில்  
•காங்கோ ஜனநாயக குடியரசு - கசாய் பகுதி.
# டைசோடியம் பைரோபாசுப்பேட்டு

**டைசோடியம் பைரோபாசுப்பேட்டு** *(Disodium pyrophosphate)* என்பது Na<sub>2</sub>H<sub>2</sub>P<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசோடியம் டையைதரசன் டைபாசுப்பேட்டு இருசோடியம் பைரோபாசுப்பேட்டு, சோடியம் அமிலம் பைரோபாசுப்பேட்டு என்ற பெயர்களாலும் இச்சேர்மத்தை அழைக்கலாம் . சோடியம் நேர்மின் அயனிகளும் பைரோபாசுப்பேட்டு எதிர்மின் அயனிகளும் சேர்ந்து இச்சேர்மம் உருவாகிறது. வெண்மை நிறத்துடன் தண்ணீரில் கரையக்கூடிய திண்மமாக இச்சேர்மம் உள்ளது. இடுக்கி இணைப்பிடிப்புள்ளாக்கும் சேர்மமாகவும் தாங்கலாகவும் டைசோடியம் பைரோபாசுப்பேட்டு செயல்படுகிறது. உணவுத் தொழிற்சாலைகளில் இச்சேர்மம் பலவகைகளில் பயன்படுகிறது. தண்ணீரிலிருந்து படிகமாகும்போது இது அறுநீரேற்றாக உருவாகிறது. ஆனால் அறை வெப்பநிலைக்கு மேலான வெப்பநிலையில் இது நீரை இழக்கிறது.  
பைரோபாசுப்பேட்டு ஒரு பல்லிணைதிற எதிர்மின் அயனியாகும். இது பல்லிணைதிற நேர்மின் அயனிகள் மீது அதிக நாட்டம் கொண்டதாக இருக்கிறது. உதாரணம்: Ca2<sup>+</sup> சோடியம் டையைதசன் பாசுப்பேட்டை சூடாக்குவதன் மூலம் இதை தயாரிக்க முடியும்.  
:2 NaH<sub>2</sub>PO<sub>4</sub> → Na<sub>2</sub>H<sub>2</sub>P<sub>2</sub>O<sub>7</sub> + H<sub>2</sub>O
ரொட்டி தயாரிப்பில் டைசோடியம் பைரோபாசுப்பேட்டு ஒரு புளிப்பேற்றும் முகவராகப் பயன்படுத்தப்படுகிறது. சோடியம் பைகார்பனேட்டுடன் இது வினைபுரிந்து கார்பன் டை ஆக்சைடு வாயுவை இது வெளியிடுகிறது.
: Na<sub>2</sub>H<sub>2</sub>P<sub>2</sub>O<sub>7</sub> + NaHCO<sub>3</sub> → Na<sub>3</sub>HP<sub>2</sub>O<sub>7</sub> + CO<sub>2</sub> + H<sub>2</sub>O  
இதன் செயலின் வேகத்தை பாதிக்கும் வகையில் பல்வேறு தரங்களில் டைசோடியம் பைரோ பாசுப்பேட்டு கிடைக்கிறது. இதன் விளைவாக கிடைக்கும் பாசுப்பேட்டு எச்சம் சுவைற்று அல்லது விரும்பத்தகாத சுவையுடன் இருக்கிறது. வழக்கமாக மிகவும் இனிமையான கேக்குகளில் டை சோடியம் பைரோபாசுபேட்டு பயன்படுத்தப்படுகிறது, இது அந்த விரும்பத்தகாத சுவையை மறைக்கிறது.  
டைசோடியம் பைரோபாசுப்பேட்டும் மற்றும் பிற சோடியம் , பொட்டாசியம் பல்பாசுப்பேட்டுகளும் உணவு பதப்படுத்துதலில் பரவலாகப் பயன்படுத்தப்படுகின்றன. ஐரோப்பிய எண் திட்டத்தில், அவை கூட்டாக ஐ 450 என அடையாளப்படுத்தப்படுகின்றன. டைசோடியத்திற்கு ஐ450 (ஏ) என்ற குறியீடு நியமிக்கப்பட்டுள்ளது. அமெரிக்காவில் உணவுப் பயன்பாட்டிற்காக இது பொதுவாக பாதுகாப்பானதென அங்கீகரிக்கப்பட்டுள்ளது . புளித்த வேகவைத்த பொருட்களுக்கு பேக்கிங் சோடாவுடன் வினை புரிவதற்கான ஓர் அமில மூலமாக இது கருதப்படுகிறது.  
டைசோடியம் பைரோபாசுப்பேட்டு சில வகையான தயாரிப்புகளில் சுவைக்குப் பின சற்று கசப்பான சுவையை விடுகிறது, ஆனால் "போதுமான சமையல் சோடாவைப் பயன்படுத்துவதன் மூலமும், கால்சியம் அயனிகள், சர்க்கரை அல்லது சுவைகளின் மூலத்தையும் சேர்ப்பதன் மூலம் டைசோடியம் பைரோபாசுப்பேட்டின் சுவையை மறைக்க முடியும். உருளைக் கிழங்கு பதப்படுத்தல் செயல்முறையில் இச்சேர்மம் பயன்படுத்தப்படுகிறது.  
தோல் பதப்படுத்தலில் செயலாக்கத்தின் போது மறைந்திருக்கும் இரும்பு கறைகளை அகற்ற இது பயன்படுத்தப்படுகிறது. ஐதரசன் பெராக்சைடு கரைசல்களை ஒடுக்கமடையாமல் தடுத்து நிலைப்படுத்த இது உதவுகிறது. பால் உற்பத்தி பயன்பாடுகள் சிலவற்றிலும் சல்பாமிக் அமிலத்துடன் சேர்த்து இதைப் பயன்படுத்தலாம். பல்லில் படர்ந்திருக்கும் சீமைச் சுண்ணாம்பு போன்ற பொருளை அகற்ற பற்பசைகளிலும் டைசோடியம் பைரோபாசுப்பேட்டு பயன்படுத்தப்படுகிறது. பன்றி இறைச்சி மற்றும் கோழி இறைச்சி தயாரிப்பில் முடி மற்றும் வெண் செதிள் துணுக்குகள் ஆகியவற்றை அகற்றவும் டைசோடியம் பைரோபாசுப்பேட்டு உதவுகிறது.
# டைசோடியம் பைரோபாசுப்பேட்டு

## பாதுகாப்பு

சுண்டெலிகளுக்கு வாய்வழியாக கொடுக்கப்படும்பொது இதன் உயிர் கொல்லும் அளவு கிலோ கிராமுக்கு 2650 மில்லி கிராம் ஆகும். தோல் மற்றும் கண்களில் எரிச்சலுண்டாக்கும் என்பதால் கவனமுடன் கையாள்வது அவசியமாகும். அதிகமான நீரில் கழுவுதலும் மருத்துவ உதவியும் உடனடி முதலுதவி நடவடிக்கைகளாகும்.
# டைசோடியம் டெட்ராகார்பனைல்பெர்ரேட்டு

**டைசோடியம் டெட்ராகார்பனைல்பெர்ரேட்டு** *(Disodium tetracarbonylferrate)* என்பது Na<sub>2</sub>[Fe(CO)<sub>4</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசோடியம் இரும்பு டெட்ராகார்பனைல், கோல்மேன் வினையாக்கி என்ற பெயர்களாலும் இச்சேர்மம் அழைக்கப்படுகிறது. எப்போதும் இச்சேர்மம் ஒரு கரைப்பானேற்றியாகவே பயன்படுத்தப்படுகிறது. சோடியம் நேர்மின் அயனியுடன் பிணையக்கூடிய டெட்ரா ஐதரோபியூரான் அல்லது டைமெத்தாக்சியீத்தேன் போன்ற சேர்மங்களுடன் சேர்த்து இச்சேர்மத்தைப் பயன்படுத்தப்படுவது இதற்கான ஓர் உதாரணமாகும் . முக்கியமாக ஆல்டிகைடுகள் தயாரிப்பில் டைசோடியம் டெட்ராகார்பனைல்பெர்ரேட்டு பெரிதும் பயன்படுகிறது . ஆக்சிசன் உணரியான நிறமற்ற இத்திண்மம் ஒரு வினைப்பொருளாக கரிம உலோக வேதியியல் மற்றும் கரிமவேதியியல் ஆய்வுகளில் பெரிதும் பயன்படுகிறது. ஆனால் வர்த்தக ரீதியாக இச்சேர்மம் அதிகப் பயன்பாட்டில் இல்லை. காற்றில் இச்சேர்மம் தானாகவே தீப்பற்றி எரியும் தன்மை கொண்டதாகும்.
# டைசோடியம் டெட்ராகார்பனைல்பெர்ரேட்டு

## கட்டமைப்பு

[Fe(CO)<sub>4</sub>]<sup>2−</sup> ஈரெதிர்மின் அயனி டெட்ரா கார்பனைல் நிக்கல் (Ni(CO)<sub>4</sub>) சேர்மத்துடன் ஒத்த எலக்ட்ரான் அமைப்பை கொண்டுள்ளது. நான்முகிக் கட்டமைப்பை இதன் உப்புகள் ஏற்பதில்லை.  
டைசோடியம் டெட்ராகார்பனைல்பெர்ரேட்டு பொதுவாக சோடியம் நேர்மின் அயனியுடன் அணைவுச் சேர்மமாக்கப்பட்டு டையாக்சேனுடன் சேர்த்து பயன்படுத்தப்படுகிறது, இந்த டையாக்சேன் கரைபொருளானது கோல்மன் வினையாக்கியின் மறு உருவாக்கம் என அழைக்கப்படுகிறது.. டெட்ராகார்பனைல்பெர்ரேட்டு ஈரெதிர்மின் அயனி நான்முகி வடிவத்தில் காணப்படுகிறது..
# டைசோடியம் டெட்ராகார்பனைல்பெர்ரேட்டு

## தயாரிப்பு

இரும்பு பெண்டாகார்பனைலுடன் சோடியம் இரசக்கலவையைச் சேர்த்து முதலில் தேவையான வினையாக்கி தயாரித்துக் கொள்ளப்படுகிறது. சோடியம் நாப்தீனைடை ஓர் ஒடுக்கும் பொருளாகப் பயன்படுத்தி நவீன தயாரிப்பு முறையில் டைசோடியம் டெட்ராகார்பனைல்பெர்ரேட்டு தயாரிக்கப்படுகிறது. வினையில் பயன்படுத்தும் இரும்பு பெண்டாகார்பனைல் சேர்மத்தின் தரத்தைப் பொறுத்து உற்பத்தியாகும் விளை பொருளின் உற்பத்தி திறன் அமைகிறது  
:FeCl<sub>3</sub> + Na(C<sub>10</sub>H<sub>8</sub>) + 4CO + THF → +Na → Na<sub>2</sub>[Fe(CO)<sub>4</sub>]  
குறிப்பாக உரிய வினையாக்கிகள் இல்லாத நிலையில் கோல்மனின் வினையாக்கியை தயாரிப்பதற்கு இந்த தொகுப்பு வினை பாதைகள் மிகவும் பயனுள்ளதாக இருக்கும்.
# டைசோடியம் டெட்ராகார்பனைல்பெர்ரேட்டு

## வினைகள்

முதல்நிலை ஆல்கைல் புரோமைடுகளை அவற்றுடன் தொடர்புடைய ஆல்டிகைடுகளாக இரண்டு படிநிலை ஓரு குடுவை வினைக்கு பயன்படுத்துவதற்கே இவ்வினைக்காரணி முதலில் விவரிக்கப்பட்டது.:  
:Na<sub>2</sub>[Fe(CO)<sub>4</sub>] + RBr → Na[RFe(CO)<sub>4</sub>] + NaBr  
வினையில் ஈடுபடும் கரைசல் பின்னர் வரிசை முறைப்படி சூடாக்கப்பட்டு வினைபடுத்தப்படுகிறது. முதலில் டிரைபீனைல்பாசுபீனுடனும் (PPh<sub>3</sub>) அதைத் தொடர்ந்து அசிட்டிக் அமிலத்துடனும் தொடர் வினையில் ஈடுபடுத்தப்பட்டு ஆல்டிகைடு உருவாக்கப்படுகிறது.(RCHO).  
அமில குளோரைடுகளை ஆல்டிகைடுகளாக மாற்றவும் டைசோடியம் டெட்ராகார்பனைல்பெர்ரெட்டு பயன்படுத்தப்படுகிறது. இத்தயாரிப்பு வினை இரும்பு (அசைல்) அணைவுச் சேர்மம் வழியாக நிகழ்கிறது.  
:Na<sub>2</sub>[Fe(CO)<sub>4</sub>] + RCOCl → Na[RC(O)Fe(CO)<sub>4</sub>] + NaCl
:Na[RC(O)Fe(CO)<sub>4</sub>] + HCl → RCHO + "Fe(CO)<sub>4</sub>" + NaCl  
ஆல்கைல் ஆலைடுகளுடன் டைசோடியம் டெட்ராகார்பனைல்பெர்ரெட்டு வினைபுரிந்து ஆல்கைல் அணைவுச் சேர்மங்களை தருகிறது.
:Na<sub>2</sub>[Fe(CO)<sub>4</sub>] + RX → Na[RFe(CO)<sub>4</sub>] + NaX  
இத்தகைய இரும்பு ஆல்கைல்களை அவற்றுடன் தொடர்பு கொண்ட கார்பாக்சிலிக் அமிலம் மற்றும் அமில ஆலைடுகள் உருவாக்கப்படுகின்றன:  
:Na[RFe(CO)<sub>4</sub>] + O<sub>2</sub>, H<sup>+</sup> →→ RCO<sub>2</sub>H + Fe...
:Na[RFe(CO)<sub>4</sub>] + 2 X<sub>2</sub> → RC(O)X + FeX<sub>2</sub> + 3 CO + NaX  
இலித்தியம் அல்லது கோபால்ட்டு தனிமத்தை வினையில் சேர்த்தால் [LFe(CO)<sub>3</sub>(C(O)R)]Na என்ற அணைவுச் சேர்மம் கிடைக்கும். பின்னர் ஆல்க்கைல் ஆலைடு (R<sup>'</sup>X) சேர்க்கப்பட்டு RC(O)R<sup>'</sup> சேர்மத்தை தயாரிக்க முடியும்.
:Na[RFe(CO)<sub>4</sub>] + L → [LFe(CO)<sub>3</sub>(C(O)R)]Na → RC(O)R<sup>'</sup> + [LFe(CO)<sub>3</sub>]Na-->  
டெட்ராகார்பனைல் பெர்ரேட்டு ஈரெதிர்மின் அயனி ஒரு சக்தி வாய்ந்த மின்னணு மிகுபொருளாகும். இதன் முதன்மை பயன்பாடு ஆலைடு சேர்மங்களின் பண்புகளை செயல்படுத்துவதாகும்.
# இஞ்சியோன் (திரைப்படம்)

இஞ்சியோன் (ஆங்கிலம்: Inchon)கொரியப் போரின் திருப்புமுனையாகக் கருதப்படும் இஞ்சியோன் போரைப் பற்றி 1981 இல் வெளிவந்த போர் திரைப்படம் ஆகும். இப்படத்தை தெரன்ஸ் இயங் இயக்கியுள்ளார் மற்றும் "ஒருங்கிணைப்பு இயக்க"த்தின் நிறுவனர் சன் மியுங் மூன் இடை தயாரிக்க நிதியுதவி அளித்தார். இதில் இலாரன்ஸ் ஆலிவர் தளபதி டக்ளஸ் மாக்ஆர்தராக நடித்துள்ளார். 1950 ஆம் ஆண்டில் தென் கொரியாவின் இஞ்சியோனில் எதிர்பாராதவிதமாக நிலம் மற்றும் நீர் இரண்டிலும் அமெரிக்கா தனது படையை இறக்கியத அடிப்படையாகக் கொண்டு படமாக்கப்பட்டது.. சாக்குலின் பிஸ்ஸெட், பென் கஸ்ஸாரா, தோஷிரோ மிபூன் மற்றும் ரிச்சர்ட் ரவுண்ட்டிரீ ஆகியோரும் இதில் நடித்திருந்தனர். இது தென் கொரியா, கலிபோர்னியா, இத்தாலி, அயர்லாந்து மற்றும் ஜப்பான் ஆகிய நாடுகளில் படமாக்கப்பட்டது.  
*இஞ்சியோனின் கதை என்பது* இராணுவ நடவடிக்கை மற்றும் மனித நாடகம் இரண்டும் அடங்கும். கதாபாத்திரங்கள் ஆபத்தை எதிர்கொள்கின்றன மற்றும் பல்வேறு தனிப்பட்ட மற்றும் வியத்தகு சூழ்நிலைகளில் ஈடுபடுகின்றன. தென் கொரியாவைக் காப்பாற்றியதாகக் கருதப்படும் இஞ்சியோன் போரில் வட கொரியப் படைகளுக்கு எதிரான அமெரிக்க வெற்றியுடன் படம் முடிகிறது. இந்தப் படம் தயாரிக்க 46 மில்லியன் செலவானது மற்றும் தயாரிப்பின் போது பல சிக்கல்களை எதிர்கொண்டது, இதில் ஒரு சூறாவளி மற்றும் ஒரு நடிகரின் மரணம் ஆகியவை ஆகியவையும் அடங்கும். "ஒருங்கிணைப்பு இயக்கம்" மற்றும் அமெரிக்க ஐக்கிய நாடுகளில் இராணுவம் ஆகிய இரண்டும் படப்பிடிப்பின் போது பணியாளர்களை துணை நடிகர்களாக வழங்கின.  
இந்தப் படம் 1982 செப்டம்பரில் அமெரிக்காவிலும் கனடாவிலும் திரையரங்கில் வெளியிடப்பட்டது, பின்னர் திரைப்பட நுழைவு சீீட்டு விற்பனை குறைவாக இருந்ததால் விரைவாக திரும்பப் பெறப்பட்டது. இது சில நேரங்களில் தொலைக்காட்சியில் ஒளிபரப்பப்பட்டாலும், இது ஒருபோதும் வீடுகளில் காணொளியாக வெளியிடப்படவில்லை. இது 1982 ஆம் ஆண்டில் வெளிவந்த திரைப்படங்களில் மிகப்பெரிய நிதி இழப்பை ஏற்படுத்திய ஒரு படமாகும். அந்த நேரத்தில் விமர்சகர்கள் தொடர்ந்து மோசமான மதிப்புரைகளை வழங்கினர், பின்னர் *நியூஸ் வீக்*, *டிவி கைடு* மற்றும் கனடியன் பிரஸ் உள்ளிட்ட வர்ணனையாளர்கள் எல்லா நேரத்திலும் மோசமான படங்களில் *இஞ்சியோனை* வகைப்படுத்தியுள்ளனர்.
# இஞ்சியோன் (திரைப்படம்)

## கதை

1950 செப்டம்பர் 15 லிருந்து19 வரை நடந்த கொரியப் போரின் போது இஞ்சியோன் போரை இந்த படம் சித்தரிக்கிறது, இது போரின் திருப்புமுனையாக கருதப்படுகிறது. இப்படத்தின் கதாநாயகன் தளபதி டக்ளஸ் மாக்ஆர்தர் ஆவார், இவர் 1950 ஆம் ஆண்டில் இஞ்சியோனில் எதிர்பாராதவிதமாக நிலம் மற்றும் நீர் இரண்டிலும் அமெரிக்காவின் இராணுவத்தை வழிநடத்தினார். இந்த படத்தின் ஒரு துணைக்கதையாக ஒரு அமெரிக்க தம்பதியினர் யுத்தம் காரணமாக தங்கள் உறவில் சந்திக்கும் சிரமங்களைப் பற்றி கதை சொல்கிறது.
# இஞ்சியோன் (திரைப்படம்)

## தயாரிப்பு

*இஞ்சியோனுக்கு* சன் மியுங் மூன் மற்றும் ஜப்பானிய செய்தித்தாள் வெளியீட்டாளர் மிட்சுஹாரு இஷி ஆகியோர் நிதியளித்தனர். படத்தின் தயாரிப்பில் ஆரம்பத்திலிருந்தே மூன் ஈடுபட்டிருந்தார். ஜப்பானில் "ஒருங்கிணைப்பு இயக்க"த்தின் உறுப்பினரும் மூனின் நண்பருமான இஷி, படத்தின் தயாரிப்பாளராக பணியாற்றினார்; மற்றும் மூன், "கொரிய சிறப்பு ஆலோசகர்" என்று புகழ் பெற்றிருந்தாலும், இஷியின் திரைப்பட தயாரிப்பு நிறுவனமான ஒன் வே புரொடக்ஷன்ஸுக்கு 30 மில்லியனை வழங்கினார். திரைப்படத்தின் நிதியுதவி மற்றும் அதன் தயாரிப்பின் பின்னணியில் தான் இருப்பதை பொதுமக்கள் அறிந்து கொள்வதை மூன் ஆரம்பத்தில் விரும்பவில்லை.இப்படத்தை உருவாக்க கடவுளால் அறிவுறுத்தப்பட்டதாக இஷி கூறினார். இணை தயாரிப்பாளரும் அமெரிக்காவின் ஒருங்கிணைப்பு தேவாலயத்தின் உறுப்பினருமான ராபர்ட் ஸ்டாண்டர்டால் கூடுதல் நிதி வழங்கப்பட்டது.
# சோடியம் அலுமினேட்டு

**சோடியம் அலுமினேட்டு** *(Sodium aluminate)* என்பது NaAlO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பல்வேறு தொழில்துறை மற்றும் தொழில் நுட்பப் பயன்பாடுகளைக் கொண்ட சோடியம் ஐதராக்சைடு காரத்தை தயாரிப்பதற்கு உதவும் ஒரு திறனுள்ள மூலப்பொருளாக இது கருதப்படுகிறது. தூய்மையான நிரற்ற சோடியம் அலுமினேட்டு வெண்மை நிறத்தில் படிகத் திண்மமாகக் காணப்படுகிறது. இதனுடைய மூலக்கூற்று வாய்ப்பாடு NaAlO2, NaAl(OH)4 (நீரேறியது), Na2O•Al2O3, அல்லது Na2Al2O4 என்று பல்வேறு விதமாக குறிக்கப்படுகிறது. வர்த்தக முறையிலான சோடியம் அலுமினேட்டு நீர்மம் அல்லது திண்ம நிலையில் கிடைக்கிறது.
தொடர்புடைய பிற சேர்மங்கள் சில சமயங்களில் சோடியம் அலுமினேட்டு என்ற பெயரால் அழைக்கப்படுகின்றன. இவை சோடியம் ஆக்சைடு மற்றும் அலுமினியம் ஆக்சைடுகள் வினை புரிவதால் Na5AlO4 கிடைக்கிறது. இதில் வெவ்வேறான AlO45− எதிர்மின் அயனிகள், Na7Al3O8, மற்றும் அணைவு பல்பகுதி எதிர்மின் அயனியைக் கொண்டுள்ள Na17Al5O16 மற்றும் ஒரு காலத்தில் தவறுதலாக பீட்டா-அலுமினா என்று கருதப்பட்ட அலுமினியம் ஆக்சைடின் ஒரு நிலையான NaAl11O17 போன்ற வகைகள் காணப்படுகின்றன.
# சோடியம் அலுமினேட்டு

## கட்டமைப்பு

நீரற்ற சோடியம் அலுமினேட்டு, NaAlO 2, மூலையில் இணைக்கப்பட்ட ALO 4 நான்முகியுடன் ஒரு முப்பரிமாண கட்டமைப்பை கொண்டுள்ளது. நீரேறிய வடிவமான NaAlO 2 • 5/4H 2 O என்ற வடிவத்தில் AlO 4 நான்முகி அடுக்குகள் வளையங்களாக இணைந்துள்ளன மற்றும் அடுக்குகள் சோடியம் அயனிகளுடன் நீர் மூலக்கூறுகளால் ஒன்றிணைக்கப்படுகின்றன, அவை AlO 4 சேர்மத்திலுள்ள நான்முகியில் ஆக்சிசன் அணுக்களுடன் ஐதரசன் பிணைப்பை ஏற்படுத்துகின்றன.
# சோடியம் அலுமினேட்டு

## பெருமளவில் தயாரித்தல்

அலுமினியம் ஐதராக்சைடை சோடியம் ஐதராக்சைடு கரைசலில் கரைத்து சோடியம் அலுமினேட்டு பெருமளவில் தயாரிக்கப்படுகிறது. அலுமினிய ஐதராக்சைடு ( கிப்சைட் ) 20-25% நீரிய சோடியம் ஐதராக்சைடு கரைசலில் அதன் கொதி நிலைக்கு அருகிலுள்ள வெப்பநிலையில் கரைக்க முடியும்.. அதிக செறிவூட்டப்பட்ட NaOH கரைசல்களின் பயன்பாடு அரை-திண்ம பொருட்கள் தயாரிப்புக்கு வழிவகுக்கிறது. இந்த செயல்முறையை நிக்கல் அல்லது எஃகு உலோகத்தால் ஆன நீராவியால் சூடுபடுத்தக்கூடிய பாத்திரங்களில் மேற்கொள்ளப்பட வேண்டும், மேலும் அலுமினியம் ஐதராக்சைடு ஒரு கூழாக உருவாகும் வரை சுமார் 50% நீர்த்த சோடியம் ஐதராக்சைடுடன் சேர்த்து வினைபுரிய வைக்க வேண்டும். இறுதி கலவையை ஒரு தொட்டியில் ஊற்றி குளிர்விக்க வேண்டும்; சுமார் 70% NaAlO 2 சேர்மத்தைக் கொண்ட ஒரு திண்ம நிறை பின்னர் உருவாகிறது. நன்றாக நொறுக்கப்பட்ட பிறகு, இந்த தயாரிப்பு ஒரு சுழலும் அடுப்பில் நீர் நீக்கம் செய்யப்படுகிறது. இதன் விளைவாக 90% NaAlO 2 மற்றும் 1% நீர், மற்றும் 1% தனி NaOH போன்றவை உருவாகின்றன.  
: 2Al + 2NaOH + 2H<sub>2</sub>O → 2NaAlO<sub>2</sub> + 3H<sub>2</sub>  
இருப்பினும் கரைசலில் இச்சேர்மம் தயாரிக்கப்படும்போது [Al(OH)<sub>4</sub>]<sup>−</sup> அயனி அல்லது ஒருவேளை [Al(H<sub>2</sub>O)<sub>2</sub>(OH)<sub>4</sub>]<sup>−</sup> அயனியைப் பெற்றிருக்கக் கூடும்
# சோடியம் அலுமினேட்டு

## வினைகள்

சோடியம் ஐதராக்சைடு தனிம நிலை அலுமினியத்துடன் வினை புரிந்து சோடியம் அலுமினேட்டு உருவாகிறது, இது ஓர் ஈரியல்பு நிலை உலோகமாகும். இவ்வினை ஓர் உயர் வெப்பம் உமிழ் வினையாகும். வினை தொடங்கியதும் ஐதரசன் வாயுவின் வெளியீடும் உடன் நிகழ்கிறது. வினை சில நேரங்களில் கீழுள்ளவாறு எழுதப்படுகிறது:
# சோடியம் அலுமினேட்டு

## பயன்கள்

நீர் சுத்திகரிப்பில் சோடியம் அலுமினேட்டு நீர் மென்மையாக்க அமைப்புகளுக்கு ஒரு இணைப்பாகவும், கூழ்மத்துகள்களை மேம்படுத்துவதற்கான ஓர் உறை பொருள்உதவியாகவும், கரைந்த சிலிக்கா மற்றும் பாசுப்பேட்டுகளை அகற்றவும் பயன்படுத்தப்படுகிறது.
கட்டுமான தொழில்நுட்பத்தில், கருங்கற் குழம்பை திண்மமாக்கும் செயலை துரிதப்படுத்த முக்கியமாக உறைபனியின் போது வேலை செய்கையில் சோடியம் அலுமினேட்டு பயன்படுத்தப்படுகிறது,
சோடியம் அலுமினேட்டு காகிதத் தொழிலிலும், தீ செங்கல் உற்பத்தி, அலுமினா உற்பத்தி போன்ற தயாரிப்புகளில் பயன்படுத்தப்படுகிறது.
சோடியம் அலுமினேட்டு கரைசல்கள் சியோலைட்டுகளின் உற்பத்தியில் இடைநிலைகளாகப் பயன்படுகிறது
# இந்தோனேசியக் கடல் உலகம், ஜகார்த்தா

**இந்தோனேசியக் கடல் உலகம் (Sea World Jakarta)** அல்லது **கடல் உலக அன்கோல் (Sea World Ancol)** என்பது இந்தோனேசியாவின் ஜகார்த்தா, வடக்கு ஜகார்த்தாவில் உள்ள ஒரு கடல்சார் அருங்காட்சியகம் ஆகும். இது ஒரு பிரதான தொட்டி, ஒரு சுறா தொட்டி மற்றும் பல தொட்டிகளைக் கொண்டு அமைந்துள்ளது, மேலும் அங்கு வெள்ளை முதலைகளும் கண்காட்சியில் உள்ளன. கடல் உலக அன்கோலின் முதன்மைத்தொட்டி தென்கிழக்கு ஆசியாவின் மிகப்பெரிய நீர்வாழ் விலங்குகளை வளர்க்கின்ற தொட்டியாக அமைந்துள்ளது. இந்தோனேசியக் கடல் அருங்காட்சியகம் செப்டம்பர் 2014 இல் மூடப்பட்டது, ஆனால் மறுபடியும் 17 சூலை 2015 ஆம் நாள் முதல் மீண்டும் பொதுமக்களின் பார்வைக்காகத் திறந்து வைக்கப்பட்டுள்ளது. இந்த அமைப்பின் உரிமையாளர் நிறுவனம் உலகின் மிகப்பெரிய கடல் பூங்காவாக விரிவடையச் செய்வதற்கு நடவடிக்கைகளை மேற்கொண்டு வருகிறது.
# இந்தோனேசியக் கடல் உலகம், ஜகார்த்தா

## சிறப்பு

இந்தக் கடல் உலகத்தில் இந்தோனேசியாவின் கடல் முழுவதும் காணப்படுகின்ற சிறப்பு வாய்ந்த மற்றும் மாறுபட்ட நிலையில் அமைந்த வெப்பமண்டல கடல் வாழ்வை வெளிப்படுத்தும் வகையில் அமைந்துள்ள ஒரு உயர் தொழில்நுட்ப நவீன பெரிய கடல் பூங்காவாக உள்ளது. அங்குள்ள நன்னீர் பகுதி உலகத்தில் நடந்து செல்லும்போதும் சிறிய உலகத்தில் நடந்து செல்லும்போது மிகவும் அழகான மீன் வகைகளைக் காண முடியும். டச்போல் என்கின்ற தொடுகுளத்தில் கடல்வாழ்வின் நெருக்கத்தினை மிகவும் எளிதாக உணர முடியும். கீழே குழாயின் வழியாக உள்ளே செல்லும் ஒரு திரையரங்கத் திரை போன்ற அமைப்பு கடலின் ஆழத்தில் நகர்கின்ற சூழலில் கடலின் அடியே காணப்படுகின்ற வாழ்க்கையின் இயற்கையான அனுபவத்தை முழுமையாக பார்வையாளர்கள் உணர முடியும். இந்த பெரிய காட்சியகம் அங்கே பார்வையிட வருகின்ற பார்வையாளர்களுக்கு 4,000 மீன் வகைகளையும், 300 இனங்களைச் சேர்ந்த சுறா வகைகளையும் காண முடியும். கடல் உலகத்தில் பல வகையான, கண்ணுக்கு விருந்தானவை காணப்படுகின்றன. அங்கு ஒரு டால்பின் கண்காட்சி நடத்தப்படுகிறது. அந்தக் கண்காட்சி மிகவும் பிரபலமானதாகக் கருதப்படுகிறது. உலகம் முழுவதிலும் பரந்து காணப்படுகின்ற பலவகையான கடல்வாழ் இனங்கள் இங்கு காட்சிக் கூடத்தில் காண முடியும். பார்வையாளர்களில் சிலர் இதனை செந்தோசாத் தீவு என அழைக்கப்படுகின்ற தீவினை விடவும் மிகவும் சிறப்பாகக் கருதுகின்றனர். செந்தோசாத் தீவானது சிங்கப்பூரில் அமைந்துள்ள மிகவும் புகழ் பெற்ற கேளிக்கைத் தீவாக அறியப்பட்ட இடமாகும். அத்தீவில் செந்தோசா கேளிக்கை உலகம் தவிர, 2&nbsp;km (1.2&nbsp;mi) நீளமுடைய கடற்கரை, சிலோசோ கோட்டை, இரண்டு குழிப்பந்தாட்ட மைதானங்கள், மெர்லயன் சிலை, 14 தங்கும் விடுதிகள், மற்றும் யூனிவர்சல் ஸ்டூடியோஸ் அடங்கிய செந்தோசா கேளிக்கை உலகம் ஆகிய சுற்றுலாப் பயணிகளை கவர்ந்திழுக்கின்ற இடங்கள் உள்ளன.
# இந்தோனேசியக் கடல் உலகம், ஜகார்த்தா

## பூங்கா

இந்தோனேசியாக் கடல் உலகில் பின்வருபவை காட்சியில் உள்ளன.  
- **முதன்மைத் தொட்டி** - ஒரு உப்பு நீர் கொண்ட தொட்டியாகும். இது 36 x 24 மீட்டர் அளவில் 6 மீட்டர் ஆழத்தில் அமைக்கப்பட்டுள்ள தொட்டியாகும். இந்தத் தொட்டியில் 5 மில்லியன் லிட்டர் உப்பு நீர் நிரப்பப்பட்டுள்ளது, மேலும் அங்கு 3500 வகையான கடல் விலங்குகள் வாழ்கின்றன.
- **சுறாத் தொட்டி** - இந்தத் தொட்டி 7 க்கும் மேற்பட்ட பல்வேறு வகையைச் சேர்ந்த சுறாக்களைக் கொண்டு அமைந்துள்ளது. இந்த தொட்டியில், "சுறாவுக்கு உணவளிக்கவும்" என்ற வகையிலான பார்வையாளர்களை ஈர்க்கின்ற அமைப்பு அமைக்கப்பட்டு உள்ளது.
- **நன்னீர் பகுதி** - நன்னீர்ப் பகுதியில் பல சிறிய வகையிலான விலங்குகளான பிரன்ஹா, அராபைமா கிகாஸ் மற்றும் எலக்ட்ரிக் ஈல் போன்றவை காணப்படுகின்றன.மியாரோ
- **அன்டசேனா சுரங்கப் பாதை** - முதன்மைத் தொட்டியின் உள்ளே 80 மீட்டர் நீளமுள்ள ஒரு சுரங்கப் பாதையைப் போன்ற ஓர் அமைப்பு காணப்படுகிறது. அதில் ஒரு தானியங்கி பயணிக்கும் அமைப்பு உள்ளது. மற்றும் அது வெளியில் கூரையால் மூடப்பட்ட நிலையில் காணப்படுகிறது. இவ்வாறான வசதிகள் உள்ளதால் பார்வையாளர்கள் நீரில் நனைந்து போகாமல், அதே சமயம் நீருக்கடியில் உள்ள இயற்கைத் தோற்ற உணர்வைப் பெறும் வாய்ப்பு உள்ளது.
- **கடல் பசுத் தொட்டி** - இங்தத் தொட்டியில் ஆவுளியா என அழைக்கப்படுகின்ற ஒரு வகையான கடல் பசுக்கள் காணப்படுகின்றன.
- **சுற்றுச்சூழல் அமைப்பு தொட்டி** - சுற்றுச்சூழல் அமைப்பிற்காக அமைந்துள்ள தொட்டி கடற்பாசி, பவளம், மற்றும் க்ளோன்ஃபிஷ் மற்றும் குப்பீஸ் போன்ற சிறிய கடல் விலங்குகள் ஆகியவற்றைக் கொண்டு அமைந்துள்ளது.
- **ஆழ்கடல் பகுதி** - இந்த ஆழ்கடல் பகுதி ஆழ்கடல் விலங்குகளைக் கொண்டு அமைந்துள்ளது. அவற்றில் பாதுகாக்கப்பட்ட ஆழ்கடல் விலங்குகள் காணப்படுகின்றன. அவை கண்ணாடிக் குழாயில் வைக்கப்பட்டு காட்சிக்கு உள்ளன.
# இந்தோனேசியக் கடல் உலகம், ஜகார்த்தா

## பார்வையாளர் நேரம்

இந்தோனேசியக் கடல் உலகம் திங்கட்கிழமை முதல் சனிக்கிழமை வரையிலும் நடுப்பகல் 2.00 மணி முதல் இரவு 9.00 மணி வரையிலும், ஞாயிற்றுக்கிழமைகளில் காலை 10.00 மணி முதல் இரவு 9.00 மணி வரை பார்வையாளர்களுக்காகத் திறந்து வைக்கப்பட்டிருக்கும். இந்தக் கடல் உலகத்தைப் பார்வையிடுவதற்கான நுழைவு கட்டணம் வார நாட்களில் 50,000 ஐடிஆர் ( *5 அமெரிக்க டாலர்* ) மற்றும் வார இறுதிகளில் 60,000 ஐடிஆர் ( *6 அமெரிக்க டாலர்* ) ஆகும்.
# இந்தோனேசியக் கடல் உலகம், ஜகார்த்தா

## அன்கோல் ட்ரீம்லேண்ட்

இதைப் போலவே இந்தோனேசியாவில் அமைந்துள்ள மற்றொரு கடல்சார் அருங்காட்சியகம் அன்கோல் ட்ரீம்லேண்ட் என்பதாகும். அது இந்தோனேசியாவில் படேமங்கான் என்னுமிடத்திலுள்ள அன்கோல் கேலுராகான் என்னுமிடத்தில் உள்ளது.
# சோடியம் அலுமினியம் ஐதரைடு

**சோடியம் அலுமினியம் ஐதரைடு** *(Sodium aluminium hydride)* என்பது NaAlH<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் டெட்ரா ஐதரோ அலுமினேட்டு என்ர பெயராலும் இச்சேர்மம் அழைக்கப்படுகிற்து. வெண்மை நிறத்துடன் காற்றில் தானே பற்றிக் கொள்ளும் திண்மமான இது டெட்ரா ஐதரோபியூரானில் கரைகிறது. ஆனால் டை எத்தில் ஈதர் அல்லது ஐதரோகார்பன்களில் கரையாது.
மீட்சியடையக்கூடிய ஐதரசனை சேமிப்பதற்கான ஒரு முகவராக இச்சேர்மம் மதிப்பிடப்பட்டுள்ளது, மேலும் கரிம சேர்மங்களின் வேதியியல் தொகுப்பு தயாரிப்பு முறைகளுக்கான ஒரு முகவராகவும் பயன்படுத்தப்படுகிறது. இலித்தியம் அலுமினியம் ஐதரைடைப் போலவே இதுவும் பிரிக்கப்பட்ட சோடியம் நேர்மின் அயனிகளும் நான்முகி வடிவ அலுமினியம் ஐதரைடு எதிர்மின் அயனிகளும் கொண்ட உப்பு ஆகும் .
# சோடியம் அலுமினியம் ஐதரைடு

## கட்டமைப்பு

கால்சியம் தங்குதேட்டு கட்டமைப்பை ஒத்த சமகட்டமைப்பை சோடியம் அலுமினியம் ஐதரைடும் ஏற்றுக்கொண்டு படிகமாகிறது. இதன்படி நான்முக அலுமினியம் ஐதரைடு மையங்கள் எட்டு ஒருங்கிணைவு சோடியம் நேர்மின் அயனிகளுடன் (Na+) இணைக்கப்பட்டுள்ளன
# சோடியம் அலுமினியம் ஐதரைடு

## தயாரிப்பு

டிரையெத்தில் அலுமினியம் வினையூக்கியைப் பயன்படுத்தி உயர் ஐதரசன் வாயு அழுத்தத்தில் 200 பாகை செல்சியசு வெப்பநிலையில் சோடியம், அலுமினியம், ஐதரசன் ஆகிய தனிமங்கள் சூடுபடுத்தப்பட்டு இச்சேர்மம் தயாரிக்கப்படுகிறது:
:Na + Al + 2 H<sub>2</sub> → NaAlH<sub>4</sub>  
சோடியம் மற்றும் பொட்டாசியம் அலுமினியம் ஐதரைடுகளை அலுமினியம் குளோரைடுடன் முறையே சேடியம் ஐதரைடு மற்றும் பொட்டாசியம் ஐதரைடுகளை வினைபுரியச் செய்து தயாரிக்க முடியும். கரிம அலுமினியம் சேர்மங்கள் இவ்வினையை வினையூக்கம் செய்கின்றன.
# சோடியம் அலுமினியம் ஐதரைடு

## வினைகள்

ஒரு தொங்கலாக டை எத்தில் ஈதரில் சோடியம் அலுமினியம் ஐதரைடு இலித்தியம் குளோரைடுடன் வினைபுரிந்து பிரபலமான வினையாக்கியான இலித்தியம் அலுமினியம் ஐதரைடைக் கொடுக்கிறது.
:LiCl + NaAlH<sub>4</sub> → LiAlH<sub>4</sub> + NaCl
நீர் போன்ற புரோட்டான் வழங்கும் கரைப்பான்களுடன் அதி தீவிரமாக கீழ்கண்டவாறு வினையில் ஈடுபடுகிறது. இச்சேர்மம் ஒரு வலிமையான ஒடுக்கும் முகவராகும்.
:4 H<sub>2</sub>O + NaAlH<sub>4</sub> → "NaAl(OH)<sub>4</sub>" + 4 H<sub>2</sub>
# சோடியம் அலுமினியம் ஐதரைடு

## பயன்பாடுகள்

### ஐதரசன் சேமிப்பு

சோடியம் அலானேட்டு ஐதரசன் தொட்டிகளில் ஐதரசனை சேமிக்க ஆராயப்படுகிறது. இதற்கான பொருத்தமான வினைகள் வருமாறு:
: 3 NaAlH<sub>4</sub> → Na<sub>3</sub>AlH<sub>6</sub>+ Al + H<sub>2</sub>
: Na<sub>3</sub>AlH<sub>6</sub> → 3 NaH + Al + 3/2 H<sub>2</sub>
200 பாகை செல்சியசு வெப்பநிலைக்கு சூடுபடுத்தும்போது சோடியம் டெட்ரா ஐதரோ அலுமினேட்டால் 7.4 சதவீத அளவு ஐதரசனை வெளியிட முடியும். ஈர்ப்பு மிக மெதுவாக நிகழ்ந்து ஒரு சேபிப்புத் தொட்டியை நிரப்புவதற்கு பல நிமிடங்களை எடுத்துக் கொள்ளும். வெளியீடு மற்றும் உள்ளீர்ப்பு இரண்டு வினைகளும் தைட்டானியம் உலோகத்தால் வினையூக்கம் செய்யப்படுகின்றன.
# சோடியம் அலுமினியம் ஐதரைடு

## பயன்பாடுகள்

### கரிம வேதியியல் வினைப்பொருள்

சோடியம் அலுமினியம் ஐதரைடு ஒரு வலிமையான ஒடுக்கும் முகவராகும். இலித்தியம் அலுமினியம் ஐதரைடு போலவும் டை ஐசோபியூட்டைல் அலுமினியம் போல சில செயல்பாடுகளிலும் இது கரிம வேதியியல் செயல்பாடுகளில் ஈடுபடுகிறது. சோடியம் போரோ ஐதரைடைக்காட்டிலும் மிக அதிக வலிமை கொண்ட ஒடுக்கும் முகவராக இச்சேர்மம் கருதப்படுகிறது. ஏனெனில் இதிலுள்ள அதிக முனைவு அலுமினியம்-ஐதரசன் பிணைப்பு B-H பிணைப்பைக்காட்டிலும் வலிமை குறைந்தாகும். இலித்தியம் அலுமினியம் ஐதரைடு போல இதுவும் எசுத்தர்களை ஆல்க்ககால்களாக குறைக்கிறது.
# சோடியம் அலுமினியம் ஐதரைடு

## பாதுகாப்பு

சோடியம் அலுமினியம் ஐதரைடு மிகவும் எளொதில் தீப்பற்றி எரியக்கூடியதாகும். இது அறை வெப்பநிலையில் வறண்ட காற்றில் வினைபுரியாது, ஆனால் ஈரப்பதத்திற்கு மிகவும் உணர்திறன் கொண்டது. இது தண்ணீருடனான தொடர்பு ஏற்படும்போது பற்றிக்கொள்கிறது அல்லது வெடிக்கிறது. அரிக்கும் தன்மை கொண்டது என்பதால் காற்றுப்புகா கொள்கலன்களில் சேமிப்பது பாதுகாப்பானது ஆகும். தண்ணீர் அல்லது ஆல்ககாலை கவனமுடன் இதனுடன் சேர்த்தால் நடுநிலையாக்கம் செய்யலாம்.
# அலுமினியம் காலியம் இண்டியம் பாசுப்பைடு

**அலுமினியம் காலியம் இண்டியம் பாசுப்பைடு** *(Aluminium gallium indium phosphide)* என்பது AlGaInP என்ற மூலக்கூற்று வாய்ப்பாட்டால் விவரிக்கப்படும் ஒரு குறைக்கடத்தி சேர்மமாகும். AlInGaP, InGaAlP, GaInP போன்ற பல வாய்ப்பாடுகளும் இக்குறைக்கடத்தியை குறிப்பிட பயன்படுத்தப்படுகின்றன. பல்-சந்தி சூரிய மின்கலன் மற்றும் ஒளி மின்னணு சாதன்ங்களின் வளர்ச்சிக்கு தொடக்கத்தில் பாதை அமைத்துக் கொடுத்தது இக்குறைக்கடத்திச் சேர்மம் என்று கூறலாம். ஆழமான புற ஊதா முதல் அகச்சிவப்பு வரை நேரடி ஆற்றல் இடைவெளியை இது பரப்புகிறது .  
பல்கட்டமைப்பு ஒளி உமிழ்வை உருவாக்கும் உயர் பிரகாசமுள்ள சிவப்பு ஆரஞ்சு, பச்சை, மஞ்சள் நிற ஒளி-உமிழும் இருமுனையம் எனப்படும் டையோடுகளை பேரளவில் உற்பத்தி செய்ய அலுமினியம் காலியம் இண்டியம் பாசுபைடு இக்குறைக்கடத்திப் பொருள் பயன்படுத்தப்படுகிறது. இருமுனைய சீரொளி உருவாக்கத்திலும் இக்குறைக்கடத்திப் பொருள் பயன்படுகிறது.
# அலுமினியம் காலியம் இண்டியம் பாசுப்பைடு

## உருவாக்கம்

காலியம் ஆர்சனைடு அல்லது காலியம் பாசுப்பைடின் மீது நல்ல குவாண்டம் கட்டமைப்பை உருவாக்கும் பொருட்டு அலுமினியம் காலியம் இண்டியம் பாசுப்பைடு அடுக்டு பெரும்பாலும் புதிய பல்லினப்படிகவளர்ச்சி மூலம் வளர்க்கப்படுகிறது.
பல்லினப்படிகவளர்ச்சி என்பது ஒன்றிலிருந்து மற்றொன்று வேறுபட்ட பொருட்களிலிருந்து உருவாக்கப்படும் ஒரு வகையான படிக வளர்ச்சி முறையாகும். பல்லினப்படிக வளர்ச்சி முறையில் படிக அடிமூலக்கூறு தளத்தின் மீது அல்லது வேறுபட்ட பொருளினாலான தளத்தின் மீது ஒரு படிகப்படலம் வளர்கிறது.
இந்த தொழில்நுட்பம் பெரும்பாலும் ஒற்றை படிகங்களால் ஒற்றை பரிமாண பார்வை பெற முடியாத பொருட்களின் படிக படங்களை வளர்க்க பயன்படுகிறது.
நீல மணிக்கல்லின் மீது காலியம் நைட்ரைடை படியவைப்பது பல்லினப்படிகவளர்ச்சி முறைக்கு மற்றொரு எடுத்துக்காட்டாகும் .
# அலுமினியம் காலியம் இண்டியம் பாசுப்பைடு

## பண்புகள்

அலுமினியம் காலியம் இண்டியம் பாசுப்பைடு ஒரு குறைக்கடத்தியாகும். இதனுடைய இணைதிறன் பட்டை முழுமையாக நிறைவு பெற்றுள்ளது என்பது இதன் பொருளாகும். கட்புலனாகும் ஒளியை (1.7 எலக்ட்ரான் வோட்டு முதல் 3,1 எலக்ட்ரான் வோல்ட்டு) உமிழ இணைதிறன் பட்டைக்கும் கடத்தல் பட்டைக்கும் இடையிலான ஆற்றல் இடைவெளியின் எலக்ட்ரான் வோல்ட்டு மிகவும் குறைவாக இருந்தால் கூட போதுமானதாகும். அலுமினியம் காலியம் இண்டியம் பாசுப்பைடு குறைகடத்தியின் ஆற்றல் இடைவெளி 1.81 எலக்ட்ரான் வோல்ட்டு முதல் 2 எலக்ட்ரான் வோல்ட்டு ஆகும். சிவப்பு, ஆரஞ்சு அல்லது மஞ்சள் ஒளியை ஒத்திருக்கிறது. எனவேதான் அலுமினியம் காலியம் இண்டியம் பாசுப்பைடினால் தயாரிக்கப்படும் ஒளி உமிழும் டையோடுகள் இந்த வண்ணங்களில் உள்ளன.
| ஒளிவிலகல் குறியீட்டு எண் | 3.49 |  |
| --- | --- | --- |
| நிறப் பரவல் | -1.68 μm<sup>−1</sup> |  |
| உறிஞ்சுக் குணகம் | 5.0536e<sup>+4</sup> cm<sup>−1</sup> | } |
# அலுமினியம் காலியம் இண்டியம் பாசுப்பைடு

## துத்தநாக பிளெண்ட்டு கட்டமைப்பு

ஓர் அலகுக் கூட்டிற்குள் உள்ள அலுமினியம் காலியம் இண்டியம் பாசுப்பைடின் கட்டமைப்பு துத்தநாக பிளெண்ட்டு கட்டமைப்பு எனப்படுகிறது. எதிர்மின் அயனிகளாலான முக மைய்ய கன சதுரக் கட்டமைப்பு (FCC) அடிப்படையில் துத்தநாக பிளெண்ட்டு/ சிபேலரைட்டு கட்டமைப்பு உருவாகிறது. இதில் நான்கு சமச்சீரற்ற அலகுகள் ஓர் அலகு கூட்டிற்குள் உள்ளன. நான்முகியின் துளைகளில் ஒரு பாதியை ஆக்கிரமித்துள்ள எதிர்மின் அயனிகள் மற்றும் நேர்மின் அயனிகளின் முக மைய கனசதுரத்தின் அணிவகுப்பு வரிசையாக இது கருதப்படுகிறது. இதன் ஒவ்வோர் அயனியும் 4-ஒருங்கிணைப்பு மற்றும் உட்புற நான்முகி வடிவவியலைக் கொண்டுள்ளன. துத்தநாக கலப்பு அதன் சொந்த எதிர்வகையாகும். அலகுக்கூட்டிலுள்ள எதிர்மின் அயனி மற்றும் நேர்மின் அயனியின் நிலைகளை நம்மால் மாற்றவியலும். உண்மையில் துத்தநாகம் மற்றும் கந்தகம் இரண்டையும் கார்பனால் மாற்றுவது வைரத்தின் கட்டமைப்பை அளிக்கிறது!.
# அலுமினியம் காலியம் இண்டியம் பாசுப்பைடு

## பயன்கள்

அலுமினியம் காலியம் இண்டியம் பாசுப்பைடு குறைக்கடத்தியை கீழ்கண்ட இடங்களில் பயன்படுத்தலாம்.
•அதிக பிரகாசத்துடன் ஒளி உமிழும் டையோட்கள்
•டையோடு சீரொளிகள் (சீரொளி இயக்க மின்னழுத்தத்தைக் குறைப்பவை)
•நல்ல குவாண்டம் அமைப்புகள்.
•திறனுள்ள சூரிய மின்கலங்கள். ஐந்து சந்தி கட்டமைப்பில், அதிக அலுமினிய உள்ளடக்கம் கொண்ட அலுமினிய காலியம் இண்டியம் பாசுப்பைட்டைப் பயன்படுத்துவது, 40% க்கும் மேலான செயல்திறன் கொண்ட மின்கலங்களுக்கு வழிவகுக்கும் .
தற்போது லைட்டிங் அமைப்புகளுக்குப் பயன்படுத்தப்படும் இரண்டு முக்கிய வகை ஒளி உமிழும் டையோடுகளில் AlGaInP குறைக்கடத்தியும் ஒன்றாகும். மற்றொரு குறைக்கடத்தி இண்டியம் காலியம் நைட்ரைடு (InGaN) ஆகும்.
இந்த உலோகக் கலவைகளின் கலவையில் மேற்கொள்ளப்படும் சிறிய மாற்றங்கள் உமிழும் ஒளியின் நிறத்தை மாற்றுகின்றன.
சிவப்பு, ஆரஞ்சு மற்றும் மஞ்சள் ஒளி உமிழும் டையோடுகளுக்கு அலுமினியம் காலியம் இண்டியம் பாசுப்பைடு உலோகக் கலவையைப் பயன்படுத்தலாம்.
பச்சை, நீலம் மற்றும் வெள்ளை ஒளி உமிழும் டையோடுகளுக்கு இண்டியம் காலியம் நைட்ரைடு உலோகக் கலவையைப் பயன்படுத்தலாம்.
AlGaInP குறைக்கடத்தியின் நச்சுயியல் பண்புகள் முழுமையாக ஆராயப்படவில்லை. இதன் தூசி தோல், கண்கள் மற்றும் நுரையீரலில்களில் எரிச்சலூட்டுகிறது. டிரைமெத்தில் இண்டியம், டிரைமெத்தில் காலியம் மற்றும் பாசுப்பைன் போன்றஅலுமினியம் இண்டியம் காலியம் பாசுபைடு மூலங்களின் சுற்றுச்சூழல் சுகாதாரம் மற்றும் பாதுகாப்பு அம்சங்கள் மற்றும் நிலையான கரிம உலோக ஆவி நிலை படிக வளர்ப்பு தரத்தின் தொழில்துறை சுகாதார கண்காணிப்பு ஆய்வுகள் போன்றவை சமீபத்தில் ஒரு மதிப்பாய்வில் தெரிவித்துள்ளன. AlGaInP சீரொளியின் வெளிச்சம் ஆய்வக எலிகளில் தோல் காயங்களை மெதுவாக குணப்படுத்துவதோடு தொடர்பு கொண்டுள்ளன என்று அந்த ஆய்வு முடிவுகள் தெரிவிக்கின்றன.
# கரிமகாட்மியம் சேர்மம்

**கரிமகாட்மியம் சேர்மம்** *(Organocadmium compound)* என்பது கார்பனும் காட்மியமும் வேதியியல் பிணைப்பால் பிணைக்கப்பட்டு உருவாகும் ஒரு கரிம வேதியியல் சேர்மமாகும். கரிமகாட்மியம் சேர்மங்களின் இயற்பியல் பண்புகள், தயாரிப்பு முறைகள், வேதி வினைகள், பயன்கள் ஆகியவற்றைப் பற்றி கரிமகாட்மியம் வேதியியல் விவரிக்கிறது . துத்தநாகம், பாதரசம் போன்ற நெடுங்குழு 12 தனிமங்களுடன் காட்மியம் அதன் பண்புகளை பகிர்ந்து கொள்கிறது. இவற்றுடன் தொடர்புடைய தனிமங்களின் வேதியியல் பொதுவானதாகும். டைமெத்தில்காட்மியம் 213 பைக்கோமீட்டர் நீளமுள்ள கார்பன்-காட்மியம் பிணைப்பால் நேரியல் மூலக்கூறாகப் பிணைக்கப்பட்டுள்ளது ref></ref>. அனைத்து கரிமகாட்மியம் சேர்மங்களும் காற்று, ஒளி மற்றும் ஈரப்பத உணரிகளாகும்.
# கரிமகாட்மியம் சேர்மம்

## தயாரிப்பு

முதலாவது கரிமகாட்மியம் சேர்மங்களான டைமெத்தில்காட்மியம் (CH3-Cd-CH3) மற்றும் டையெத்தில்காட்மியம் (CH3CH2-Cd-CH2CH3) போன்றவை 1917 ஆம் ஆண்டு எரிக் கிரௌசு என்பவரால் தயாரிக்கப்பட்டது. பொதுவாக கரிமகாட்மியம் சேர்மங்கள் மறு உலோகமேற்றச் செயல்முறை அல்லது ஒரு கரிம உலோக வினையாக்கி மற்றும் காட்மியம் உப்பு இவ்விரண்டுக்கும் இடையே நிகழும் பரிமாற்ற வினை ஆகிய முறைகளில் தயாரிக்கப்படுகிறது
காட்மியம் புரோமைடுடன் அதைப்போல இருசமான நிறையளவு கிரிக்னார்டு வினையாக்கியை சேர்த்து வினைபுரியச் செய்தால் டையெத்தில்காட்மியம் உருவாகிறது. டை எத்தில் ஈதரிலுள்ள எத்தில்மக்னீசியம் புரோமைடே கிரிக்னார்டு வினையாக்கியாகும். டையெத்தில் காட்மியம் ஒரு நிறமற்ற எண்ணெய் ஆகும். இதனுடைய உருகுநிலை −21° செல்சியசு வெப்பநிலை ஆகும். .
பீனைல் இலித்தியம் சேர்மத்துடன் காட்மியம் புரோமைடை சேர்த்து வினைபுரியச் செய்தால் டைபீனைல் காட்மியத்தை தயாரிக்க முடியும். டைபீனைல்காட்மியம் ஒரு திண்மப் பொருளாகும். இதன் உருகுநிலை 174 °செல்சியசு வெப்பநிலை<nowiki/>யாகும்.
# கரிமகாட்மியம் சேர்மம்

## வினைகள்

கரிமகாட்மியம் சேர்மங்களின் செயற்கை பயன்பாடு குறைவாக உள்ளது. அவற்றில் உள்ள ஆல்கைல் குழுக்கள் கரிம துத்தநாக குறைவான அணுக்கரு நாட்டத்தைக் கொண்டுள்ளன. எதிர் மின்னூட்டம் 12 ஆவது குழுவின் கீழே செல்லச் செல்ல குறைந்து கொண்டே போகிறது. இந்த வினைகளுடன் அசைல் குளோரைடுகளை கீட்டோன்களாக மாற்றுவதில் இந்த குறைக்கப்பட்ட வினைத்திறன் நிரூபிக்கப்பட்டுள்ளது. இந்த வினை 1936 ஆம் ஆண்டில் என்றி கில்மனால் கண்டுபிடிக்கப்பட்டது மற்றும் குறைந்த நச்சு கொண்ட குப்ரேட்டுகள் கிடைக்கும் வரை பயன்படுத்தப்பட்டது. மற்ற கரிம உலோக வினையாக்கிகள் உடன் இதுபோன்ற வினை தொடர்புடைய ஆல்ககால்கால் வரை தொடரும். . கொழுப்பு ஒட்டு மொத்த தொகுப்பு வினைக்கு வழிவகுக்கும் படிகளில் ஒன்று மெத்தில் காட்மியம் பயன்படுத்துவதற்கு ஒரு சிறந்த எடுத்துக்காட்டு ஆகும்.
:
ஒரு கரிம காட்மியத்தின் செயற்கை பயன்பாட்டிற்கான மற்றொரு எடுத்துக்காட்டு, டையைசோ அமைல் காட்மியத்துடன் β- கார்போமெதொக்சி புரோப்பியோனைல் குளோரைடுடன் வினைபுரிந்து மெத்தில் 4-கீட்டோ -7-மெத்திலாக்சானோயேட்டு உருவாகிறது. இது மேலும் கீட்டோன் குழு அல்லது எசுத்தர் குழுவுடன் மேலும் வினைபுரியாது .
உப்பு இல்லாமல் வினை மேற்கொள்ளப்பட்டால் இதில் தேர்ந்தெடுப்புத்திறன் உள்ளது.
தளத்தில் காட்மியம் உப்பிலிருந்து காட்மியம் வினையாக்கி உருவாக்கப்படும் போது அது கீட்டோனாக இருந்தாலும் கூட ஒரு ஆலைடு உப்பு அதை வினைத்திறன் மிக்கதாக ஆக்குகிறது . கரிம துத்தநாகம் சேர்மங்களுடன் ஒப்பிடும்போது அதே உப்பு விளைவைக் காணலாம்.
டைமெத்தில் காட்மியம் கூழ்ம நுண் படிகங்கள் தொகுப்பிலும் பயன்படுத்தப்படுகிறது, இருப்பினும் அதன் நச்சு மற்றும் கொந்தளிப்பான தன்மை காட்மியம் ஆக்சைடு போன்ற காட்மியம் முன்னோடிகளை வேறு இடங்களில் பார்க்க ஆராய்ச்சியாளர்களை வழிநடத்தியது .
# கரிமகாட்மியம் சேர்மம்

## நச்சுத்தன்மை

காட்மியம் சேர்மங்கள் நச்சுத்தன்மை கொண்டவையாகக் கருதப்படுகின்றன. டைமெத்தில்காட்மியம் சிறுநீரகம், கல்லீரல், மத்திய நரம்பு மண்டலம் மற்றும் சுவாச உறுப்புகளுக்கு உள்ளிழுக்கும்போது நச்சுத்தன்மையை வெளிப்படுத்துகிறது . பொதுவாக காட்மியம் சேர்மங்கள் மனிதர்களுக்கு புற்றுநோய் ஊக்கிகளாக கருதப்படுகின்றன .
# அசிட்டோன் சயனோயைதரின்

## கரிம தொகுப்பு முறை

மூன்று கழுத்துடைய, ஒரு திறன் வாய்ந்த கலக்கியுடனான, உருண்டை அடிப்பாகமுள்ள குடுவை, பிரிபுனல் மற்றும் ஒரு வெப்பநிலைமானி ஆகியவை கொண்ட அமைப்பு பயன்படுத்தப்படுகிறது. 1.2 லிட்டர் நீர் மற்றும் 900 மிலி அசிட்டோன் ஆகியவை கலந்த கலவையில் 500 கிராம் தூளாக்கப்பட்ட சோடியம் சயனைடு கலந்த கரைசலானது எடுத்துக் கொள்ளப்படுகிறது. இந்தக் குடுவையானது ஒரு பனிக்கட்டி சூழ் படுகையில் வைக்கப்படுகிறது. கரைசலானது அதிதீவிரமாக கலக்கப்படுகிறது. கரைசலின் வெப்பநிலையானது 15° செல்சியசு அளவில் குறையும் போடு, 2.1 லிட்டர் 40 விழுக்காடு கந்தக அமிலமானது (8.5 மோல்கள்) சிறிது சிறிதாக மூன்று மணி நேரத்திற்கு சேர்க்கப்படுகிறது. கரைசலின் வெப்பநிலையானது 10° செல்சியசு முதல் 20° செல்சியசு என்ற அளவில் நிர்வகிக்கப்படுகிறது. அமிலமானது முழுமையாக சேர்க்கப்பட்ட பின்னர் கலக்குதலானது 15 நிமிடங்களுக்குத் தொடரப்படுகிறது. பின்னர் குடுவையானது உப்பானது பிரியும் பொருட்டு தொந்தரவு செய்யப்படாமல் விட்டு வைக்கப்படுகிறது. வழக்கமாக, அசிட்டோன் சயனோயைதரின் ஒரு படலமாக நீர்ப்படலத்திலிருந்து இறுத்துப் பிரிக்கப்படுகிறது. சோடியம் பைசல்பேட்டானது வடிகட்டுதல் மூலமாக நீக்கப்பட்டு மூன்று முறை 50 மிலி அசிட்டோன் கொண்டு பகுதி பகுதியாக நன்கு கழுவப்படுகிறது. இவ்வாறு அசிட்டோன் கொண்டு கழுவப்பட்ட வடிகட்டப்பட்ட பகுதிகள் ஒருங்கிணைக்கப்பட்டு நீர்க்கரைசலுடன் சேர்க்கப்பட்டு மூன்று முறை 250 மிலி ஈதர் கொண்டு சாரமானது பிரித்தெடுக்கப்படுகிறது. முன்னதாக, பிரித்தெடுக்கப்பட்ட சயனோஐதரினுடன் சேர்க்கப்படுகிறது. பின்னர் நீரற்ற சோடியம் சல்பேட்டு கொண்டு உலர்த்தப்படுகிறது. ஈதர் மற்றும் அசிட்டோன் ஆகியவை வாலைவடித்தல் மூலமாக நீக்கப்படுகின்றன. வீழ்படிவானது குறைவான அழுத்தத்தில் காய்ச்சி வடிக்கப்படுகிறது. குறைந்த கொதிநிலையில் கிடைக்கும் பகுதியானது நீக்கப்படுகிறது. 15 மிமீ அழுத்தத்தில் 78–82° செல்சியசு வெப்பநிலையில் அசிட்டோன் சயனோயைதரின் சேகரிக்கப்படுகிறது.
# அசிட்டோன் சயனோயைதரின்

## வேதிவினைகள்

இலித்தியம் சயனைடின் பின்வரும் தொகுப்பால் விளக்கப்பட்டுள்ளபடி, இது ஐதரசன் சயனைடுக்கு பதிலாக பயன்படுத்தப்படுகிறது:  
: (CH <sub>3</sub> ) <sub>2</sub> C (OH) CN + LiH → (CH <sub>3</sub> ) <sub>2</sub> CO + LiCN + H <sub>2</sub>  
**டிரான்ஸ்ஐதரோசயனேற்றத்தில்,** ஒரு சமான ஐதரசன் சயனைடின் அசிட்டோன் சயனோயைதிரின் இருந்து மற்றொரு ஏற்பிக்கு மாறுகிறது. மேலும், அசிட்டோனை துணை விளைபொருள் ஆகும். அசிட்டோன் கொண்டு இந்த மாற்றமானது காரத்தால் தூண்டப்படும் ஒரு சமநிலைச் செயல்முறை ஆகும். இந்த வினைகளானவை ஆல்டிகைடு போன்ற உயர்திற ஐதரசன் சயனைடு ஏற்பிகளைின் பயன்பாட்டாலோ அல்லது சிக்க வைக்கும் வினைகளாளோ இயக்கப்படுகிறது. பியூட்டாடையீனின் ஐதரோசயனேற்ற வினையில், மாற்றமானது மீளா வினையாகும்.  
அசிட்டோன் சயனோயைதரின் என்பது மெத்தில் மெதாக்ரிலேட்டுக்கான ஒரு இடைநிலை வழிப்பொருளாகும். சல்பூரிக் அமிலத்துடன் வினைப்படுத்தும் போது மெதாக்ரிலாமைடின் சல்பேட்டு எசுத்தரைக் கொடுக்கும். இதை மெதனாலாக்கம் செய்யும் போது அம்மோனியம் பைசல்பேட்டு மற்றும் மெத்தில் மெதாக்ரிலேட்டைக் கொடுக்கும்.
# அசிட்டோன் சயனோயைதரின்

## இயற்கையில் கிடைக்கும் விதம்

மரவள்ளி கிழங்குகள் அசிட்டோஐதரினின் குளுக்கோசைடான லினாமாரினையும், குளுகோசைடினை நீராற்பகுக்கும் நொதியான லினாமாரினேசு கொண்டிருக்கிறது. கிழங்குகளை மாவாக அரைப்பது இந்த சேர்மங்களை விடுவித்து அசிட்டோன் சயனோஐதரினை உற்பத்தி செய்கிறது.
# அசிட்டோன் சயனோயைதரின்

## பாதுகாப்பு

அமெரிக்க அவசரகால திட்டமிடல் மற்றும் அறிவதற்கான சமூக உரிமை சட்டத்தின்படி அசிட்டோன் சயனோஐதரினை மிகவும் அபாயகரமான பொருளாக வகைப்படுத்தப்பட்டுள்ளது. அசிட்டோன் சயனோஐதரினின் முதன்மையான ஆபத்தானது நீருடன் வினைபுரியும் போது எளிதில் சிதைந்து அதிக நச்சுத்தன்மை உடைய ஐதரசன் சயனைடை வெளியிடுவதேயாகும்.
# சம்பூங் பல் பொருள் அங்காடி விபத்து

**சம்பூங்க் பல்பொருள் அங்காடி விபத்து** (ஆங்கிலம் : Sampoong Department Store collapse) என்பது ஜூன் 29, 1995 அன்று தென் கொரியாவின் சியோலின் சியோச்சோ-கு மாவட்டத்தில் ஏற்பட்ட ஒரு கட்டுமானத்தில் ஏற்பட்ட தோல்வியாகும். இந்த விபத்து தென் கொரிய வரலாற்றில் ஏற்பட்ட மிகப்பெரிய பேரழிவாகும், இதில் 502 பேர் கொல்லப்பட்டனர் மற்றும் 937 பேர் காயமடைந்தனர். இது நியூயார்க் நகரில் செப்டம்பர் 11 தாக்குதல்களில் நடந்த மிக மோசமான நவீன கட்டிட விபத்து மற்றும் 2013 இல் வங்க தேசத்தின் டாக்கா அருகே சவர் கட்டிடடத்தை வேண்டுமென்றே இடித்தது வரையில் உள்ள கட்டிட விபத்து என்ற இரு விபத்துகளுக்கும் முன்னர் இதுவே மிகப்பெரியதாக இருந்தது.
# சம்பூங் பல் பொருள் அங்காடி விபத்து

## பின்னணி

1988 கோடைகால ஒலிம்பிக்கிற்கு வழிவகுத்த நிகழ்வுகளில், சியோல் பகுதியில் ஒரு பெரிய வளர்ச்சி ஏற்றம் காணப்பட்டது. அந்த நேரத்தில் சியோலில் திட்டங்களுக்கான ஒப்பந்தங்களில் கையெழுத்திட்ட சர்வதேச கட்டுமான ஒப்பந்தக்காரர்களுக்கு எதிரான தடைகள் காரணமாக, கிட்டத்தட்ட அனைத்து கட்டிடங்களும் தென் கொரிய நிறுவனங்களால் அமைக்கப்பட்டன. இந்த நிறுவனங்கள் பொதுவாக அதிக எண்ணிக்கையிலான திட்டங்களைப் பெற்றதால் கட்டமைப்புகளை விரைவாகக் கட்ட ஆரம்பித்தன.  
சம்பூங் குழுமம் 1987 ஆம் ஆண்டில் சம்பூங் பல்பொருள் அங்காடியை நிர்மாணிக்கத் தொடங்கியது, முன்னர் ஒரு நிலப்பரப்பாகப் பயன்படுத்தப்பட்டு வந்தது, கட்டிடத்தின் திட்டங்கள் வூசுங் கட்டுமானத்தால் கட்டப்படும் முதலில் நான்கு தளங்களைக் கொண்ட ஒரு குடியிருப்பாக கட்ட திட்டமிடப்பட்டது. வூசுங் மாற்றங்களைச் செய்ய மறுத்தபோது, லீ எச்சரிக்கைகளை புறக்கணித்து தனது சொந்த கட்டிட நிறுவனத்தை பயன்படுத்தி கட்டுமானத்தை முடித்தார். இந்த கட்டிடம் 1989 இன் பிற்பகுதியில் நிறைவடைந்தது, 1990 ஆம் ஆண்டு ஜூலை 7 ஆம் தேதி சம்பூங்பல்பொருள் அங்காடி பொதுமக்களுக்காக திறக்கப்பட்டது, இது கட்டிடத்தின் ஐந்து ஆண்டுகளில் ஒரு நாளைக்கு 40,000 மக்களை ஈர்த்தது. இந்த கடை ஒரு அறையால் இணைக்கப்பட்ட வடக்கு மற்றும் தெற்கு அலகுகளைக் கொண்டிருந்தது.
# சம்பூங் பல் பொருள் அங்காடி விபத்து

## சரிவு

ஏப்ரல் 1995 இல், தெற்குப் பிரிவின் ஐந்தாவது மாடியின் கூரையில் விரிசல் தோன்றத் தொடங்கியது. லீ மற்றும் அவரது நிர்வாக ஊழியர்கள், மேல் தளத்திலிருந்து அடித்தளத்திற்கு பொருட்கள் மற்றும் கடைகளை நகர்த்த்தினர்.  
ஜூன் 29 காலை, இப்பகுதியில் விரிசல்களின் எண்ணிக்கை வியத்தகு அளவில் அதிகரித்தது, மேலாளர்கள் மேல் தளத்தை மூடி, காற்றுப் பதனாக்கக் கருவிகளை நிறுத்துமாறு அறிவுறுத்தப்பட்டனர். கட்டிட நிர்வாகம் கட்டிடத்தை மூடவோ அல்லது முறையான வெளியேற்ற உத்தரவுகளை வழங்கவோ தவறிவிட்டது, ஏனெனில் கட்டிடத்தில் வாடிக்கையாளர்களின் எண்ணிக்கை வழக்கத்திற்கு மாறாக அதிகமாக இருந்தது, மேலும் அது அன்றைய வருவாயை இழக்க விரும்பவில்லை. இருப்பினும், நிர்வாகிகள் முன்னெச்சரிக்கையாக வளாகத்தை விட்டு வெளியேறினர். கட்டிட பொறியியல் வல்லுநர்கள் இந்த கட்டமைப்பை ஆய்வு செய்ய அழைக்கப்பட்டபோது, கட்டிடம் இடிந்து விழும் அபாயம் இருப்பதாக ஒரு மேம்போக்கான சோதனையில் தெரியவந்தது.  
சுமார் பிற்பகல் 5:00 மணிக்கு( கொரியா நிலையான நேரம் (UTC + 9: 00)), ஐந்தாவது மாடியின் உட்கூரை சரியத் தொடங்கியது, அங்காடி ஊழியர்கள் ஐந்தாவது மாடிக்கு வாடிக்கையாளர் செல்வதைத் தடுத்தனர். விபத்துக்குள்ளான 57 நிமிடங்களுக்கு முன்னர், இந்த அங்காடி நூற்றுக்கணக்கான வாடிக்கையாளர்களால் நிரம்பியிருந்தது, ஆனால் லீ அந்த நேரத்தில் அங்காடியை மூடவில்லை அல்லது பழுதுபார்க்கவில்லை. மாலை 5:52 மணியளவில் கட்டிடம் வெடிக்கும் ஒலிகளை உருவாக்கத் தொடங்கியபோது, தொழிலாளர்கள் அலாரங்களை ஒலிக்கச் செய்து கட்டிடத்தை காலி செய்யத் தொடங்கினர், ஆனால் அது மிகவும் தாமதமானது.
# சம்பூங் பல் பொருள் அங்காடி விபத்து

## இன்று தளம்

அங்காடியின் எச்சங்கள் விபத்து மற்றும் மீட்பு நடவடிக்கைகளுக்குப் பிறகு முழுவதும் இடிக்கப்பட்டன; இந்த தளம் பின்னர் 2000 வரை காலியாக இருந்தது. பாதிக்கப்பட்டவர்களின் குடும்பங்கள் அந்த இடத்தில் ஒரு நினைவுச்சின்னம் கட்டப்பட வேண்டும் என்று கோரியது, ஆனால் அதை சியோச்சு மாவட்ட அரசாங்கம் எதிர்த்தது. ஒரு சர்ச்சைக்குரிய நடவடிக்கையில், நினைவுச்சின்னம் வேறொரு இடத்தில் கட்டப்பட்டது மற்றும் இந்த நிலம் ஒரு தனியார் கட்டிடநிறுவனத்திற்கு விற்கப்பட்டது. இடிந்து விழுந்த இடம் இப்போது ஒரு சொகுசு அடுக்குமாடி குடியிருப்பு வளாகமாக உள்ளது. அக்ரோவிஸ்டா அடுக்குமாடி குடியிருப்புகள் என்ற இதன் கட்டுமானம் 2001 இல் தொடங்கி 2004 இல் நிறைவடைந்தது..
# ரேபள்ளே

**ரேபள்ளே** (Repalle) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இந்த நகரம் குண்டூர் மாவட்டத்தில் உள்ள 12 நகராட்சிகளில் ஒன்றாகும். இந்த தெனாலி வருவாய் பிரிவின் நிர்வாகத்தின் கீழ் ரெபள்ளி மண்டலத்தின் தலைமையகம் ஆகும். இது மாநிலத்தின் கடலோர ஆந்திர பிராந்தியத்தில் கிருஷ்ணா நதிக்கு அருகில் அமைந்துள்ளது.
# ரேபள்ளே

## பெயரின் தோற்றம்

ரெபள்ளி என்ற பெயர் இரண்டு சொற்களிலிருந்து உருவாகிறது. ரேவு நதி அல்லது ஆற்றங் கரை என்றும், பள்ளே என்பது கிராமம் என்றும் பொருள்படும். முதலில் ரேவப்பல்லே என்று அழைக்கப்பட்ட இந்த பெயர் காலப் போக்கில் ரெபள்ளி என மாற்றமடைந்துள்ளது.
# ரேபள்ளே

## புவியியல்

ரெபள்றளி 16.01 ° வடக்கு 80.51 ° கிழக்கு என்ற புவியியல் இருப்பிடத்தில் அமைந்துள்ளது. இந்த நகரம் சராசரியாக 7 மீ (23 அடி) உயரத்தில் உள்ளது. தெனாலி , குண்டூர் மாவட்டத்தில் பாபட்லா மற்றும் கிருஷ்ணா மாவட்டத்தில் மச்சிலிபட்னம் என்பன இந் நகரிற்கு அருகிலுள்ள கிராமங்கள் ஆகும்.  
**காலநிலை**  
ரெபள்ளி நகரம் கடற்கரையில் இருந்து 25 கி.மீ தொலைவில் அமைந்துள்ளது. இந்த நகரம் பொதுவாக கோடையில் வெப்பமாகவும், ஈரப்பதமாகவும் இருக்கும். கோடையில் சராசரி வெப்பநிலை 28 - 42 பாகை செல்சியஸ் வரையில் இருக்கும். குளிர்காலம் சராசரியாக 15 முதல் 30 செல்சியஸ் வெப்பநிலை வரை இருக்கும். பருவமழை காலத்தில் சூலை முதல் நவம்பர் வரை பலத்த மழை பெய்யும்.
# ரேபள்ளே

## புள்ளிவிபரங்கள்

2011 ஆம் ஆண்டு மக்கட் தொகை கணக்கெடுப்பின் படி, ரெபள்ளி நகரின் மக்கட் தொகை 50,866 ஆகும். மொத்த மக்கட் தொகையில் 24,385 ஆண்களும், 26,481 பெண்களும் உள்ளனர். 1000 ஆண்களுக்கு 1086 பெண்கள் என்ற பாலின விகிதம் காணப்படுகின்றது. மக்கட் தொகையில் 4,308 பேர் ஆறு வயதிற்கு உட்பட்டவர்கள். அவர்களில் 2,184 ஆண் குழந்தைகளும், 2,124 பெண் குழந்தைகளும் ஆவார்கள். ரெபள்ளி மக்களின் சராசரி கல்வியறிவு விகிதம் 81.32% வீதமாகும். 37,862 கல்வியாளர்கள் உள்ளனர். இது மாநில சராசரியான 67.41% ஐ விட கணிசமாக அதிகமாகும்.
# ரேபள்ளே

## நிர்வாகம்

ரிபள்ளி நகராட்சி என்பது இரண்டாம் வகுப்பு நகராட்சியாகும். இது 1965 ஆம் ஆண்டில் நிறுவப்பட்டது. இது 10.97 கி.மீ. <sup>2</sup> (4.24 சதுர மைல்) பரப்பளவில் பரவியுள்ளது. இது 28 வார்டுகளைக் கொண்டுள்ளது. நகரின் தற்போதைய நகராட்சி ஆணையர் டி.ஸ்ரீனிவாச ராவ் ஆவார். நகராட்சித் துறையானது பொது குழாய்கள், பொது துளை கிணறுகள், வடிகால்கள், சாலைகள், தெரு விளக்குகள், பொது பூங்காக்கள் போன்ற வசதிகளைப் பராமரிக்கிறது. மேலும் மருந்தகங்கள், தொடக்க மற்றும் இடைநிலைப் பள்ளிகள் போன்றவைகளையும் பேணுகின்றது. ரிபள்ளி பேருந்து நிலையம் ஆந்திர மாநில சாலை போக்குவரத்துக் கழகத்திற்கு சொந்தமானது. அதனால் இயக்கப்படுகிறது. பேருந்து நிலையத்தில் பேருந்துகளை நிறுத்துவதற்கும், பராமரிப்பதற்கும் பேருந்து கொட்டகை பொருத்தப்பட்டுள்ளது. தேசிய நெடுஞ்சாலை 216 ரிபள்ளிக்கு அருகிலுள்ள பெனுமுடி கிராமத்தின் வழியாக செல்கிறது. இது திகமரு மற்றும் ஓங்கோல் ஆகியவற்றை இணைக்கிறது.
# கிசாடியா பறவைகள் சரணாலயம்

**கிசாடியா பறவைகள் சரணாலயம்** என்பது இந்தியாவின் குசராத்து மாநிலத்தில் ஜாம்நகர் மாவட்டத்தில் அமைந்துள்ள ஒரு பறவைகள் சரணாலயம் ஆகும். சுமார் 300 வகையான பறவைகளின் வலசை இங்கு பதிவு செய்யப்பட்டுள்ளது.
# கிசாடியா பறவைகள் சரணாலயம்

## சரணாலயம்

இந்த சரணாலயம் நன்னீர் ஏரிகள், உவர் நீர் மற்றும் நன்னீர் சதுப்பு நிலங்களை கொண்டுள்ளது. சரணாலயம் 6.05 கி.மீ. 2 பரப்பளவில் பரவியுள்ளது. இப்பகுதியில் இந்திய சுதந்திரத்திற்கு முன்பு ரூபரேல் நதியின் நீரை கடலில் நுழைவதற்கு சற்று முன்பு சேமித்து வைப்பதற்காக தடுப்பணை கட்டப்பட்டது. இங்கு மழை மற்றும் நதியின் நன்னீர் ஒரு புறமும், மறுபுறம் கடலின் உவர் நீருமாக தனித்துவமான பகுதி இங்கு உருவாக்கப்பட்டது. கட்ச் வளைகுடாவிலிருந்து பாயும் சிற்றோடைகள் கண்டல் தாவரங்களையும் மற்றும் பிற கடல் தாவரங்களையும் ஆதரிக்கின்றன. சரணாலயத்தின் நிலப் பரப்பில் உள்நாட்டு தாவரங்கள் ஏராளமாகக் காணப்படுகின்றன. இந்த சரணாலயம் கட்ச் வளைகுடாவில் ஜாம்நகர் மாவட்டத்தின் வடகிழக்கு கடலோரப் பகுதியில் ரூபரேல் நதி மற்றும் கலிந்திரியின் நீர்நிலைகளில் அமைந்துள்ளது. இது மிகவும் சிறப்பு வாய்ந்த மற்றும் தனித்துவமான சுற்றுச்சூழல் அமைப்பைக் கொண்டுள்ளது. மேலும் கிசாடியா சரணாலயம் நராரா தீவுக்கு அருகில் அமைந்திருப்பதால் அழகான மற்றும் உயிர் பல்வகைமையுள்ள பவளப்பாறைகளையும் கொண்டுள்ளது. இந்த சரணாலயம் சூரிய உதயத்தையும், சூரிய அஸ்தமனத்தையும் அவதானிப்பதற்கான சிறந்த இடமாகும்.
# கிசாடியா பறவைகள் சரணாலயம்

## இருப்பிடம்

கிசாடியா சரணாலயம் ஜாம் நகரில் இருந்து சுமார் 12 கிலோ மீற்றர் தூரத்தில் அமைந்துள்ளது. அருகிலுள்ள விமான நிலையம் ஜாம்நகரில் அமைந்துள்ளது. ஜாம் நகரில் இருந்து தினமும் மும்பைக்கு நேரடி விமானம் உள்ளது. கிசாடியா சரணாலயம் 1982 ஆம் ஆண்டு நவம்பர் 6 அன்று சரணாலயமாக அறிவிக்கப்பட்டது. இது குசராத்தின் மிகப்பெரிய பறவைகள் சரணாலயமாகும். சரணாலயத்திற்குச் செல்வதற்கு பேருந்துகள் மற்றும் வாடகையுந்துகள் கிடைக்கின்றன. சரணாலயத்திற்குள் செல்ல 3 கி.மீ தூரம் நடந்து செல்ல வேண்டும். இந்த சரணாலயம் இரு முக்கிய பகுதிகளாகப் பிரிக்கப்பட்டுள்ளது. இரு முக்கிய பகுதிகளும் நன்னீர், உவர் நீர் என்பவற்றின் அடிப்படையில் பிரிக்கப்பட்டுள்ளது.